Horgolt karácsony

2026-04-08T16:02:53+02:00

Price: 6490.00

Idén horgolótűvel a kezedben készülj a karácsonyra! Méghozzá Khuc Cay, a Franciaországban élő horgolástervező segítségével, akit már jól ismerhetsz, ha volt a kezedben az Amigurumi tarka forgatag című könyvünk, és horgoltál már belőle valamit. Horgolt karácsonyi figurái pont ugyanolyan elbűvölőek, akár ajándéknak, akár karácsonyfadísznek készíted őket, biztosan óriási sikerük lesz. A csodák birodalma vár rád: Alex, a mézeskalácsbaba igazi ajándékcsomagoló világbajnok, Anna a cicájával, Csicsivel készül az ünnepekre, a Mikulás pedig fáradhatatlanul pakolja a zsákját. Még szerencse, hogy egy seregnyi manó segít neki. A részletes, fotókkal gazdagon illusztrált mintaleírások segítségével rövid idő alatt elkészíthetők a kisebb-nagyobb figurák, a számtalan ünnepi kiegészítő, amelyek ajándéknak és karácsonyfadísznek egyaránt csodás meglepetések lesznek. Még az is lehet, hogy a horgolótűd varázspálcává változik a kezedben… Karácsonykor bármi megtörténhet! 10 bájos figura és egy zsáknyi apróság a fára és a fa alá!