Kötött állatok

2026-04-08T16:07:07+02:00

Price: 6290.00

Karakteres figurák, amelyek egytől egyig azonos méretűek, így a szebbnél szebb ruhák, nadrágok, pulcsik és egyéb ruhadarabok remekül cserélgethetők. Az öltöztetős játékok kimeríthetetlen forrása a gyerekeknek. A szerző ebben a könyvben összegyűjtött minden olyan hasznos információt, amire szükséged lehet a fonalválasztástól a befejező technikákig. A mintákat tömören és jól érthetően írja le, hogy a kötés ugyanolyan örömteli legyen, mint az ajándékozás. Nagy értéke a könyvnek, hogy a testrészek síkban készülnek, ami óriási könnyebbség a kezdőknek, ezeken a figurákon begyakorolhatják a kötés alapjait. Ugyanakkor vannak olyan ruhadarabok, amelyek némi gyakorlatot kívánnak, kunsztosabbak, de a fokozatosság elve alapján bármelyik elkészíthető kevesebb gyakorlattal is. A nagy odafigyeléssel megtervezett holmik valamennyi állatra passzolnak. A nadrágokon, alsóneműkön gombos nyílások teszik lehetővé, hogy elférjenek a különböző méretű farkincák.